  Григорий Фомин Анжелика Тихонова корреспондент «Пушкинской карта» возись егитъёс Россиысь лулчеберетъя министерство но Кинолэн фондэз юрттэм улсын лэсьтэм кинофильмъёсты учкыны быгато. Со понна картаысь 2 сюрс манетсэ висъяны луэ. Со сярысь элькун тӧролэн но кивалтэтлэн пресс-службазы ивортӥз. « Али Сарапулысь, Можгаысь, Кизнерысь, Якшур-Бӧдьяысь но Кезысь муниципал кинозалъёсын кино учкыны луэ. Пумен мукет лулчеберет ужъюртъёс программае пырозы: Глазкарын, Камбаркаынн но Воктаын – 24-тӥ южтолэзёзь, Вотка ёросысь Новый каргуртын но Эграын, Грак черкогуртын – южтолэзь пумозь » Александр Бречалов, Удмуртилэн тӧроез Солэн кылъёсызъя, 2022-тӥ арын кык толэзь ӵоже Удмуртиысь егитъёс «Пушкинской карталы» луыса 21 сюрс 276 билетъёс басьтӥзы ни. Соос театръёсы, филармоние, музейёсы но мукет лулчеберет ужъюртъёсы ветлӥзы. Туннэ нуналлы «Пушкинской карта» программа борды элькунысьтымы 75 ужъюртъёс итӥськизы ни – 14 кун, 55 муниципал но куать частной ужъюртъёс. Тодэ вайытом, «Пушкинская карта» программа 2021-тӥ арын куарусёнэ ужаны кутскиз. Соя 14-22 аресъем егитъёслы лулчеберет ужрадъёсы ветлон понна та арын 5 сюрс манет висъяське. Программае пыриськон понна «Госуслуги» порталэ гожтӥськоно, учётной записез юнматоно но телефонэ «Госуслуги. Культура» мобильной ватсэтэз пуктоно. Виртуальной яке пластиковой «Пушкинской карта» басьтыса, егитъёс ватсэтысь афишаысь кельшись ужрадэз бырйыны но ватсэт пыр яке лулчеберет ужъюртлэн сайтэз яке кассаез пыр билет басьтыны быгато. Тегъёс: Ижкар Удмуртия Лулчеберет егитъёс Мерлык  